Document ID: /roh_data/filtered/Bilingualer_Corpus_interleaved-it-rm.jsonl.gz/1544

This is a text translated from Italian to Rumantsch Grischun.
Comunicati i testi in votazione il 17 maggio 2009

Domenica 17 maggio 2009 giungono in votazione quali progetti cantonali la revisione parziale della Costituzione cantonale (dissociazione dei compiti giudiziari), nonché l'iniziativa popolare cantonale "iniziativa dell'etica" e la controproposta del Gran Consiglio (revisione parziale della legge per le scuole popolari del Cantone dei Grigioni: "Modello 1 + 1"). Questo è quanto ha deciso il Governo grigionese.

A livello federale, il 17 maggio 2009 vengono sottoposti a votazione popolare il decreto federale del 3 ottobre 2008 "Un futuro con la medicina complementare" (controprogetto all'iniziativa popolare "Sì alla medicina complementare", ritirata) e il decreto federale del 13 giugno 2008 che approva e traspone nel diritto svizzero lo scambio di note tra la Svizzera e la Comunità europea concernente il recepimento del regolamento sui passaporti e i documenti di viaggio biometrici.

L'ordinanza sullo sviluppo economico viene adeguata

Il Governo grigionese ha approvato la revisione parziale dell'ordinanza sulla promozione dello sviluppo economico nel Cantone dei Grigioni ponendola in vigore con effetto al 1  marzo 2009. A titolo di novità, le autorità possono così autorizzare l'inizio anticipato dei lavori e dei lavori di costruzione se, in via eccezionale, la decisione sulla garanzia di una prestazione promozionale non può avvenire precedentemente.

L'anno scorso, elaborando diversi casi di promozione, si è constatato che in singoli casi il Cantone può decidere sulla promozione di determinati progetti solo dopo l'inizio dei lavori di costruzione o dei lavori, poiché mancano i documenti necessari per una valutazione definitiva. In tali casi eccezionali le autorità devono pertanto poter autorizzare ai richiedenti un inizio anticipato dei lavori e dei lavori di costruzione, senza tuttavia creare un pregiudizio per la garanzia di una prestazione promozionale.

Dai comuni e dalle regioni

Engadina Alta:

il Governo ha approvato con una precisazione il Piano direttore regionale costruzione di abitazioni secondarie deciso dalla Regione Engadina Alta. La precisazione concerne la disposizione d'eccezione secondo la quale progetti per la costruzione di abitazioni secondarie di importanza preponderante per l'economica pubblica sarebbero esclusi dal contingentamento. Il Governo precisa che questo privilegio può essere applicato soltanto a progetti a favore di esercizi ricettivi sostenibili o nell'interesse di abitazioni primarie a prezzi vantaggiosi. Il Piano direttivo regionale risale all'iniziativa popolare accettata nel 2005 concernente la limitazione della costruzione di residenze secondarie nell'Engadina Alta.

Churwalden:

viene approvata la revisione parziale della legge edilizia, decisa dal Comune di Churwalden il 9 novembre 2008.

Donat:

viene approvata la revisione parziale della pianificazione locale "Pro Grand" del Comune di Donat del 27 novembre 2008.

Grüsch:

viene approvata la pianificazione delle utilizzazioni "Trutwis" del Comune di Grüsch, decisa il 18 dicembre 2008.

Rothenbrunnen:

all'interno di tutto l'abitato di Rothenbrunnen, inclusa la strada cantonale, la velocità massima viene fissata a 30 km/h e viene introdotta una "zona con limite di velocità massimo di 30 km/h".

Sussidi cantonali a favore di diverse istituzioni

Centro di formazione in campo sanitario e sociale, Coira:

viene approvato il progetto di costruzione per l'installazione di un sistema di rilevamento di incendio con sorveglianza totale nell'alloggio Salufer del Centro di formazione in campo sanitario e sociale a Coira e sostenuto con un sussidio cantonale di 95'000 franchi.

Progetti stradali

Il Governo ha stanziato complessivamente 805'000 franchi per la costruzione e il risanamento del seguente tratto stradale:

- A28 strada nazionale: pianificazione e progettazione della Zentrale Dalvazza, circonvallazione di Küblis

Organo: Governo

Fonte: it Cancelleria dello Stato dei Grigioni

26.02.2009
Ils projects da votaziun dals 17 da matg 2009 èn fixads

Dumengia, ils 17 da matg 2009, vegni votà davart ils projects chantunals: revisiun parziala da la constituziun chantunala (detretschament da las incumbensas giudizialas), iniziativa chantunala dal pievel "iniziativa.d'etica" e cuntraproposta dal cussegl grond (revisiun parziala da la lescha davart las scolas popularas dal chantun Grischun: "model 1 + 1"). Quai ha concludì la regenza grischuna.

Sin plaun federal vegni votà ils 17 da matg 2009 davart il conclus federal dals 3 d'october 2008 "In futur cun la medischina cumplementara" (cuntraproject tar l'iniziativa dal pievel "Gea a la medischina cumplementara" ch'è vegnida retratga) e davart il conclus federal dals 13 da zercladur 2008 davart l'approvaziun e la realisaziun dal barat da notas tranter la Svizra e la communitad europeica concernent la surpigliada da l'ordinaziun davart ils passaports ed ils documents da viadi biometrics.

L'ordinaziun per il svilup economic vegn adattada

La regenza grischuna ha approvà e mess en vigur per il 1. da mars 2009 la revisiun parziala da l'ordinaziun per promover il svilup economic en il chantun Grischun. Da nov pon las autoritads permetter in cumenzament anticipà da las lavurs u da la construcziun, sche la decisiun davart la concessiun d'in pajament da promoziun na po excepziunalmain betg vegnir prendida ordavant.

Cun elavurar differents cas da promoziun èsi vegnì constatà l'onn passà ch'il chantun possia decider en cas singuls, sch'el duaja - pir suenter il cumenzament da la construcziun u da las lavurs - promover tscherts projects, perquai che per in giudicament definitiv manchian anc ils documents necessaris. En tals cas excepziunals duain las autoritads perquai pudair dar liber a las petentas ed als petents anticipadamain las lavurs u la construcziun, senza crear dentant in pregiudizi per la concessiun d'in pajament da promoziun.

Da vischnancas e da regiuns

Engiadin'ota:

La regenza ha approvà cun ina precisaziun il plan directiv regiunal "construcziun d'abitaziuns secundaras" ch'è vegnì concludì da la regiun da l'Engiadin'ota. La precisaziun concerna la disposiziun excepziunala, tenor la quala ils projects d'abitaziuns secundaras ch'èn d'in interess predominant per l'economia publica duain vegnir deliberads da la contingentaziun. La regenza constatescha che quest privilegi duaja sa referir exclusivamain a projects che van a favur d'interpresas d'alloschament persistentas u ch'èn en l'interess d'emprimas abitaziuns favuraivlas. Il plan directiv regiunal va enavos sin l'onn 2005, cur che l'iniziativa dal pievel davart la restricziun da construir abitaziuns secundaras en l'Engiadin'ota è vegnida acceptada.

Churwalden:

La revisiun parziala da la lescha da construcziun, concludida ils 9 da november 2008 da la vischnanca da Churwalden, vegn approvada.

Donat:

La revisiun parziala da la planisaziun locala "Pro Grand" da la vischnanca da Donat dals 27 da november 2008 vegn approvada.

Grüsch:

La planisaziun d'utilisaziun "Trutwis" da la vischnanca da Grüsch, ch'era vegnida concludida ils 18 da december 2008, vegn approvada.

Giuvaulta:

En la vischnanca da Giuvaulta vegn fixada la sveltezza maximala entaifer l'entir vitg a 30 km/h ed introducida ina "zona da tempo 30" integrond la via chantunala.

Contribuziuns chantunalas a differentas instituziuns

Center da furmaziun per la sanadad ed ils fatgs socials, Cuira:

Il project da construcziun per l'installaziun d'in detectur d'incendi cun surveglianza totala en l'alloschi Salufer dal center da furmaziun per la sanadad ed ils fatgs socials a Cuira vegn approvà e sustegnì cun ina contribuziun chantunala da 95'000 francs.

Projects da vias

La regenza ha approvà totalmain 805'000 francs per construir e per sanar il suandant traject da via:

- via naziunala A28: planisaziun e projectaziun da la centrala Dalvazza, sviament da Küblis

Gremi: regenza

Funtauna: rg chanzlia chantunala dal Grischun

26.02.2009